rejauldu/bengali-wikipedia huggingface dataset:
অলেসিয়া গ্রাউর (, ; জন্ম: ১৭ মার্চ ২০০৪) হলেন একজন কাজাখস্তানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কাজাখস্তানের প্রতিনিধি হিসেবে প্রতিদ্বন্দ্বিতা করে থাকেন।  গ্রাউর কাজাখস্তানের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অলেসিয়া গ্রাউর ২০০৪ সালের ১৭ই মার্চ তারিখে কাজাখস্তানের শির্গিসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গ্রাউর কাজাখস্তানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৩৮.৪৮ পয়েন্ট অর্জন করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কাজাখস্তানি নারী ফ্রিস্টাইল স্কিয়ার বিষয়শ্রেণী:কাজাখস্তানের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিশালান্ধ্র একটি ভারতীয় তেলুগু ভাষার দৈনিক পত্রিকা যা ১৯২২ সালের ২২ জুন বিজয়ওয়াদায় কর্তৃক প্রতিষ্ঠিত হয়।  রাজ্যের তেলুগু ভাষী মানুষের একক রাষ্ট্রের স্লোগান দিয়ে ভারতের  কমিউনিস্ট পার্টি তৎকালীন দৈনিক প্রজাশক্তির নামকরণ করে বিশালান্ধ্র (বিশাল বা বৃহত্তর এবং অন্ধ্র  অর্থ অন্ধ্র প্রদেশ শব্দ দুটির সংমিশ্রণ)। ১৯৬৯ সালের পৃথক তেলেঙ্গানা আন্দোলন এবং ১৯৭২ জয় অন্ধ্র আন্দোলন উভয়ের বিরোধিতা করার ক্ষেত্রে এটি মূল ভূমিকা পালন করেছিল। ২০১৫ সালের হিসাবে এটি ৭টি কেন্দ্র থেকে প্রকাশিত হচ্ছে। দৈনিকটি ২০১২ সালে এর হীরকজয়ন্তী উদ্‌যাপন করেছে।    তথ্যসূত্র   বিষয়শ্রেণী:তেলুগু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:বিজয়ওয়াড়ার সংবাদপত্র বিষয়শ্রেণী:ভারতের কমিউনিস্ট পার্টি বিষয়শ্রেণী:সাম্যবাদী সংবাদপত্র বিষয়শ্রেণী:ভারতের সাম্যবাদী সাময়িকী বিষয়শ্রেণী:১৯৫২-এ ভারতে প্রতিষ্ঠিত
আইইইই মেডেল অব অনার হলো ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর সর্বোচ্চ স্বীকৃতি। ১৯১৭ সাল থেকে এটি প্রদান করা হচ্ছে।   পদক বিজয়ীদের তালিকা   নিচে আইইই সম্মানসূচক পদক বিজয়ীদের একটি তালিকা প্রদান করা হল।The List of IEEE Medal of Honor Recipients  ২০১৭: Kornelis (Kees) A. Schouhamer Immink2017 IEEE Medals and recognitions recipients and citations  (PDF, 46 kB); retrieved 30. November 2016.  ২০১৬: G. David Forney, Jr.  ২০১৫: Mildred Dresselhaus  ২০১৪: বি. জয়ন্ত বালিগা  ২০১৩: আরউইন মার্ক জ্যাকবস  ২০১২: জন হেনেসী  ২০১১: মরিস চ্যাং  ২০১০: অ্যান্ড্রু ভিটারবি  ২০০৯: রবার্ট ডেনার্ড  ২০০৮: গর্ডন মুর  ২০০৭: টমাস কাইলাথ  ২০০৬: জেমস ডোনাল্ড মিন্ডল  ২০০৫: জেমস লোটন ফ্ল্যানাগান  ২০০৪: Tadahiro Sekimoto  ২০০৩: নিক হলোনিয়াক  ২০০২: হার্বার্ট ক্রোয়েমার  ২০০১: হারউইগ কোগেলনিক  ২০০০: Andrew Grove  ১৯৯৯: Charles Concordia  ১৯৯৮: Donald Pederson  ১৯৯৭: George H. Heilmeier  ১৯৯৬: রবার্ট মেটক্যাফ  ১৯৯৫: Lotfi A. Zadeh  ১৯৯৪: আলফ্রেড চো  ১৯৯৩: Karl Johan Åström  ১৯৯২: অ্যামোস এডওয়ার্ড জোয়েল  ১৯৯১: লিও এসাকি  ১৯৯০: Robert G. Gallager  ১৯৮৯: চন্দ্র কুমার প্যাটেল  ১৯৮৮: কেলভিন ফরেস্ট কোয়াট  ১৯৮৭: পল সি লতেরবার  ১৯৮৬: জ্যাক কিলবি  ১৯৮৫: John Roy Whinnery  ১৯৮৪: নরম্যান ফস্টার র‌্যামজে  ১৯৮৩: নিকোলাস ব্লোমবের্গেন  ১৯৮২: জন টুকি  ১৯৮১: সিডনি ডার্লিংটন  ১৯৮০: উইলিয়াম ব্র্যাডফোর্ড শকলি  ১৯৭৯: রিচার্ড আর্নেস্ট বেলম্যান  ১৯৭৮: রবার্ট নয়েস  ১৯৭৭: H. Earle Vaughan  ১৯৭৬: পুরস্কার প্রদান করা হয়নি  ১৯৭৫: জন রবিনসন পিয়ার্স  ১৯৭৪: রুডলফ এমিল কালম্যান  ১৯৭৩: রুডলফ কম্ফনার  ১৯৭২: Jay W. Forrester  ১৯৭১: জন বারডিন  ১৯৭০: ডেনেস গাবর  ১৯৬৯: এডওয়ার্ড লিওনার্ড গিঞ্জটন  ১৯৬৮: Gordon K. Teal  ১৯৬৭: চার্লস হার্ড টাউনস  ১৯৬৬: ক্লড শ্যানন  ১৯৬৫: পুরস্কার প্রদান করা হয়নি  ১৯৬৪: Harold A. Wheeler  ১৯৬৩: জর্জ ক্লার্ক সাউথওয়ার্থ এবং John Hays Hammond, Jr.  ১৯৬২: এডওয়ার্ড ভিক্টর অ্যাপলটন  ১৯৬১: Ernst A. Guillemin  ১৯৬০: হ্যারি নাইকুইস্ট  ১৯৫৯: এমোরি লিওন শাফি  ১৯৫৮: Albert Hull  ১৯৫৭: Julius Adams Stratton  ১৯৫৬: John V. L. Hogan  ১৯৫৫: Harald T. Friis  ১৯৫৪: William L. Everitt  ১৯৫৩: John M. Miller  ১৯৫২: Walter R. G. Baker  ১৯৫১: Vladimir Zworykin  ১৯৫০: ফ্রেডরিক টারম্যান  ১৯৪৯: Ralph Bown  ১৯৪৮: Lawrence C. F. Horle  ১৯৪৭: পুরস্কার প্রদান করা হয়নি  ১৯৪৬: Ralph Hartley  ১৯৪৫: Harold H. Beverage  ১৯৪৪: Haraden Pratt  ১৯৪৩: William Wilson  ১৯৪২: Albert H. Taylor  ১৯৪১: Alfred N. Goldsmith  ১৯৪০: Lloyd Espenschied  ১৯৩৯: Albert G. Lee  ১৯৩৮: John H. Dellinger  ১৯৩৭: Melville Eastham  ১৯৩৬: George Ashley Campbell  ১৯৩৫: Balthasar van der Pol  ১৯৩৪: Stanford C. Hooper  ১৯৩৩: John Ambrose Fleming  ১৯৩২: Arthur Edwin Kennelly  ১৯৩১: Gustave A. Ferrie  ১৯৩০: Peder Oluf Pedersen  ১৯২৯: George W. Pierce  ১৯২৮: Jonathan Zenneck  ১৯২৭: Louis W. Austin  ১৯২৬: Greenleaf W. Pickard  ১৯২৫: পুরস্কার প্রদান করা হয়নি  ১৯২৪: Michael I. Pupin  ১৯২৩: John Stone Stone  ১৯২২: Lee De Forest  ১৯২১: Reginald A. Fessenden  ১৯২০: গুলিয়েলমো মার্কোনি  ১৯১৯: Ernst Alexanderson  ১৯১৮: পুরস্কার প্রদান করা হয়নি  ১৯১৭: এডউইন হাওয়ার্ড আর্মস্ট্রং   তথ্যসূত্র   বিষয়শ্রেণী:পদক বিষয়শ্রেণী:১৯১৭-এ প্রবর্তিত পুরস্কার বিষয়শ্রেণী:আইইইই মেডেল অব অনার বিজয়ী
right|thumb|একটি প্রজ্জ্বলিত লাইটার লাইটার মূলত আগুনের শিখা তৈরীতে ব্যবহৃত হয় এবং এটি সহজে বহনযোগ্য। গ্যাসের চুলা, আতসবাজি, মোমবাতি, সিগারেট, কিংবা বিভিন্ন দাহ্য পদার্থ জ্বালানোর জন্য লাইটার ব্যবহৃত হয়। এটি সাধারণত ধাতু ও প্লাষ্টিকের সমন্বয়ে তৈরী। লাইটারে থাকা দহন যোগ্য তরলই অগ্নি শিখা উৎপাদনের উপায়। অগ্নি শিখা নিভানোর জন্য কিছু নিয়ম থাকে। তাছাড়াও একটি লাইটার বিদ্যুৎ দ্বারা প্রজ্বলন করা যায়। বৈদ্যুতিক চাপ কিংবা গরম করার উপাদান ব্যবহার করে শিখা প্রজ্বলন করা যায়।  ইতিহাস জার্মান রসায়নবিদ ইয়োহান ভোল্‌ফগাং ডোবেরেইনার ১৮২৩ সালে প্রথম লাইটার আবিষ্কার করেন। সে সময় এটিকে ডোবেরিয়েনারের চেরাগ বলা হতো। লাইটার সাধারণত হাইড্রোজেনের সাথে রাসায়নিক বিক্রিয়া ঘটিয়ে অগ্নি শিখা উৎপন্ন করে। লাইটারে থাকা প্লাটিনাম ধাতুর অনুঘটককে ঘুরিয়ে সাময়িক তাপ ও আলোর সৃষ্টি করা হয়।  ১৯০৩ সালে Carl Auer Von Welsbach আধুনিক লাইটার আবিষ্কারে সক্ষম হন। তার আবিষ্কৃত লাইটার টি অধিকতর উজ্জল আলো দিতে সক্ষম তাছাড়াও এটি দামে সস্তা ও পূনরায় ব্যবহার যোগ্য। Carl Auer Von Welsbach এর আবিষ্কৃত লাইটারটি Ronson এর মতো কোম্পানি বাস্তবে ব্যবহারযোগ্য করে তুলে। ১৯১০ সালে Ronson প্রথম Pist-O-Liter মুক্তি দেয় এবং ১৯১৩ সালে কোম্পানি তাদের প্রথম লাইটারটি উন্নত করে যাকে “Wonderlit” বলা হতো, এটি লাইটারের স্থায়ী গঠন ছিল। George G. Blaisdell ১৯৩২ সালে Zippo লাইটার এবং এর কোম্পানি প্রতিষ্ঠা করেন। Zippo-তে প্রথম জ্বলানী হিসেবে ন্যাপ্থা ব্যবহৃত হয়। ১৯৫০ সালে ন্যাপ্থা এর পরিবর্তে কম গন্ধ যুক্ত বিউটন জ্বলানির ব্যবহার শুরু হয়। আধুনিক বিশ্বের অধিকাংশ লাইটার মার্কিন যুক্তরাষ্ট, চীন এবং থাইল্যান্ডে উৎপাদিত হয়।  ক্রিয়াকলাপ ন্যাপ্থা (পেট্রোলিয়াম জাতীয়) ভিত্তিক লাইটারে তরল শোষন এবং লিক প্রতিরুধ করার জন্য একটি পরিপূর্ণ কাপড় এবং ফাইবার পেঁচানো থাকে। এর উদ্বায়ী পদার্থ উবে যাওয়া প্রতিরুধ করতে এবং প্রয়োজনে শিখা নিভিয়ে দিতে উপরিভাগে বিশেষ ব্যবস্থা আছে। বিউটন টাইপ লাইটারের ভালব লাগানো ছিদ্রে একটি মিটার থাকে গ্যাস মাপার জন্য।  পাথরের সাথে ধাতুর ঘর্ষনের ফলে অগ্নি স্ফুলিঙ্গ সৃষ্টি হয়, অথবা বোতাম টিপে Piezoelectric স্ফটিক (Piezo ইগনিশন) সংকোচিত করে চাপ সৃষ্টি করে বৈদ্যুতিক স্ফুলিঙ্গ তৈরী করা হয়। লাইটারের ন্যাপ্থা জ্বালানী উদ্ধায়ী পদার্থ হওয়ায় লাইটারের উপরের অংশ খুলা হলেই উপরে চলে আসে। বিউটেন টাইপ লাইটার উপরের অংশ ও গ্যাস ছাড়ার ভালব এক সাথে কাজ করে। উপরিভাগ খুলে অগ্নিশিখা জ্বলানোর পর উপরিভাগ বন্ধ না করা পর্যন্ত জলতে থাকে ন্যাপথার জ্বলানি, ভালব বন্ধ না করা পর্যন্ত জ্বলতে থাকে বিউটন জ্বলানি।  সাধারণত বাতাস বের হওয়ার অংশটি ধাতব পদার্থ দ্বারা ঘেরা থাকে এবং লাইটারটির জ্বালানি ও বাতাসের সংমিশ্রনে সংবেদনশীলতা কমাতে পারে এমন ভাবে সাজানো হয়েছে।  অন্যান্য ধরনের  তথ্যসূত্র  বহিঃসংযোগ  বিষয়শ্রেণী:অগ্নি উৎপাদন বিষয়শ্রেণী:১৯শ শতাব্দীর উদ্ভাবন বিষয়শ্রেণী:গৃহস্থালী সরঞ্জাম বিষয়শ্রেণী:জার্মান উদ্ভাবন
পাউলো সেসার দিয়াস উইনকালেস (, ; জন্ম: ২৫ আগস্ট ১৯৯৪; পাউলো দিয়াস নামে সুপরিচিত) হলেন একজন চিলীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেত এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  দিয়াস ২০১৫ সালে চিলির হয়ে আন্তর্জাতিক পর্যায়ে অভিষেক করেছেন; চিলির জার্সি গায়ে তিনি এপর্যন্ত ৫১ ম্যাচে ১টি গোল করেছেন।  প্রারম্ভিক জীবন পাউলো সেসার দিয়াস উইনকালেস ১৯৯৪ সালের ২৫শে আগস্ট তারিখে চিলির সান্তা ক্রুসে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল চিলি  ২০১৫  ১  ০ ২০১৭  ৮  ০ ২০১৮  ৭  ০ ২০১৯  ৭  ০ ২০২০  ৪  ০ ২০২১  ৪  ০ ২০২২  ৮  ০ ২০২৩  ৫  ১ ২০২৪  ৮  ০ ২০২৫  ২  ০ সর্বমোট  ৫১  ১  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চিলীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:চিলির আন্তর্জাতিক ফুটবলার
নরওয়েজীয় ফুটবল ফেডারেশন (, ; এছাড়াও সংক্ষেপে এনএফএফ নামে পরিচিত) হচ্ছে নরওয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০২ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫২ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর নরওয়েের রাজধানী অসলোয় অবস্থিত। ২০০৪ সালের ১লা জানুয়ারির পর্যন্ত নরওয়েতে ১,৮১৪টি ক্লাব সংগঠিত হয়েছিল এবং ৩,৭৩,৫৩২ জন নিবন্ধিত খেলোয়াড় রয়েছে। এটি নরওয়ের বৃহত্তম ক্রীড়া ফেডারেশন।  এই সংস্থাটি নরওয়ের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এলিটেসেরিয়েন এবং নরওয়েজীয় ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে নরওয়েজীয় ফুটবল ফেডারেশনের সভাপতির দায়িত্ব পালন করছেন টেরহে সভেন্ডসেন এবং সাধারণ সম্পাদকের দায়িত্ব পালন করছেন পাল বিয়েরকেটভেট।  এনএফএফ এসইএফএফ, ডিবিইউ এবং এসপিএলের সাথে ২০০৮ উয়েফা ইউরো চ্যাম্পিয়নশিপের আয়োজক হিসেবে একটি ব্যর্থ যৌথ নিলামডাকের অংশ ছিল। এসভিএফএফ এনইএফএফকে ২০১৬ উয়েফা ইউরো চ্যাম্পিয়নশিপের জন্য বিডে তাদের যোগদানের জন্য আমন্ত্রণ জানিয়েছিল। এনএফএফ এবং নরওয়েজীয় রাজনীতিবিদরা এই জাতীয় প্রস্তাবের পক্ষে সমর্থন প্রকাশ করেছিলেন, তবে শেষ পর্যন্ত ফ্রান্সের কাছে ইউরো সম্মানিত করা হয়।  প্রতিষ্ঠা ১৯০২ সালের বসন্তে, লিন গ্রেন এবং স্প্রিং প্রতিনিধিদের (বর্তমানে দুটিই বিলুপ্ত) দুজনকে জাতীয় ফুটবল এসোসিয়েশন গঠনে যোগদানের জন্য আমন্ত্রণ জানিয়েছিল। ৩০শে এপ্রিল, তিনটি ক্লাবের ১৪ জন প্রতিনিধি অসলোতে হোটেল ব্রিস্টলে মিলিত হয়েছিল। এরা হলেন ট্রাইগভে কার্লসেন, আর্থার নর্ডলি, লিন থেকে লিফ এরিকসেন এবং ফ্রেডো এরিকসেন; জাস্ট হেগম্যান, ইসাক বেনিয়ামিনসেন, ওয়াল্টার আইজল্টিনগার এবং গ্রান থেকে এমিল ওয়েটারগ্রিন; এবং স্প্রিংয়ের ক্রিস্টেন হুমেল জোহেনসেন, অ্যানি বাগেরুদ, বার্গার ফ্রেইহো, থরলিফ উইব এবং থরভাল্ড টর্গারসেন। তারা একসাথে একটি ফুটবল এসোসিয়েশন গঠনে সম্মত হয়েছিল এবং লিন - নর্স্ক ফডবোল্ডফোর্ডের প্রস্তাবিত নামটি গ্রহণ করতে ৫ থেকে ৯টি ভোট দিয়েছে। গ্রান থেকে ইসাক বেনজামিনসেন প্রথম চেয়ারম্যান হিসাবে গৃহীত হয়েছিল।  কর্মকর্তা   অবস্থান  নাম সভাপতি  টেরহে সভেন্ডসেন সহ-সভাপতি  আর্নে লারসেন অকলান্ড সাধারণ সম্পাদক  পাল বিয়েরকেটভেট কোষাধ্যক্ষ  কাই আরস্টাড গণমাধ্যম এবং যোগাযোগ পরিচালক  গ্রো আন্ডারসেন টভেট প্রযুক্তিগত পরিচালক  লিসে ক্লাভেনেস ফুটসাল সমন্বয়কারী  কিম হাউগেন জাতীয় দলের কোচ (পুরুষ)  লার্স লাগেরবাক জাতীয় দলের কোচ (নারী)  মার্টিন শোগ্রেন রেফারি সমন্বয়কারী  টেরিয়ে হাউগে  তথ্যসূত্র  বহিঃসংযোগ     ফিফা-এ নরওয়েজীয় ফুটবল ফেডারেশন    উয়েফা-এ নরওয়েজীয় ফুটবল ফেডারেশন   বিষয়শ্রেণী:নরওয়েজীয় ফুটবল ফেডারেশন বিষয়শ্রেণী:১৯০২-এ নরওয়ে-এ প্রতিষ্ঠিত বিষয়শ্রেণী:১৯০২-এ প্রতিষ্ঠিত ক্রীড়া সংস্থা বিষয়শ্রেণী:নরওয়ের ক্রীড়া নিয়ন্ত্রণ সংস্থা বিষয়শ্রেণী:নরওয়ের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:অসলো ভিত্তিক প্রতিষ্ঠান
আবদুল করিম (  ) পাকিস্তানি সোয়াবি জেলার রাজনীতিবিদ। তিনি বর্তমানে পাকিস্তান তেহরাক ই ইনসাফের খাইবার পাখতুনখোয়া বিধানসভার সদস্য হিসাবে এবং ইন্ডাস্ট্রিজের সিএম কেপি কে উপদেষ্টা।    রাজনৈতিক ও কর্মজীবন  ১৪ সেপ্টেম্বর ২০১৮ সালে তিনি বাণিজ্য ও শিল্প বিষয়ক খাইবার পাখতুনখোয়া মুখ্যমন্ত্রী মাহমুদ খানের বিশেষ সহকারী হিসেবে নিযুক্ত হন।    শিক্ষা জীবন  আবদুল করিম বিএ ডিগ্রি অর্জন করেছেন।    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কওমি ওয়াতন পার্টির রাজনীতিবিদ বিষয়শ্রেণী:সোয়াবি জেলার ব্যক্তি বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:খাইবার পাখতুনখোয়া এমপিএ ২০১৩-২০১৮
চিড়িয়াখানা সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।  অভিনয়ে উত্তম কুমার - ব্যোমকেশ বক্সী চরিত্রে শৈলেন মুখোপাধ্যায় - অজিত বন্দ্যোপাধ্যায় চরিত্রে কালিপদ চক্রবর্তী - রসিকলাল চরিত্রে জহর গাঙ্গুলি - রমেন মল্লিক চরিত্রে শুভেন্দু চট্টোপাধ্যায় - বিজয় চরিত্রে বঙ্কিম ঘোষ - ব্রজদাস চরিত্রে নৃপতি চট্টোপাধ্যায় - মুশকিল মিঞা চরিত্রে কণিকা মজুমদার - দময়ন্তী চরিত্রে শ্যামল ঘোষাল - ডাঃ ভুজঙ্গধর দাস চরিত্রে   সঙ্গীত  ছবির সঙ্গীত পরিচালনা করেছেন সত্যজিৎ রায়, গানের কথা লিখেছেন তিনিই।   তালিকা  #গানগায়ক দৈর্ঘ্য ১ ভালবাসার তুমি কী জানো নমিতা ঘোষাল   ০৩:৩৭ ২ সেতার (রাগ মালকোষ) কল্যাণী রায় ০৩:৪৩  পুরস্কার  পুরস্কার বিভাগ বিজয়ী ফলাফলপঞ্চদশ জাতীয় চলচ্চিত্র পুরস্কার  শ্রেষ্ঠ পরিচালক সত্যজিৎ রায় বিজয়ী শ্রেষ্ঠ অভিনেতা উত্তম কুমার বিজয়ী  তথ্যসূত্র  বহিঃসংযোগ  বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র
right|250px|thumb|ব্যাবিলনিয়ানদের অঙ্কিত পৃথিবীর মানচিত্র (আনু. খ্রিষ্টপূর্ব ৫০০ অব্দ)। ব্যাবিলনিয়ানদের অঙ্কিত পৃথিবীর মানচিত্র ব্যাবিলনিয়ানদের দৃষ্টিকোণ থেকে তাদের পরিচিত বিশ্বের একটি চিত্রাঙ্কিত নকশা। মাটির তৈরী একটি খণ্ডে তৈরীকৃত এই মানচিত্রটিতে কেন্দ্র থেকে কিছুটা উত্তরে ব্যাবিলন শহরটি অবস্থিত বলে দেখানো হয়েছে; কয়েকটি খণ্ডে বিভক্ত হয়ে ভাঙে যাওয়া এই মৃত্তিকা ফলকটিতে কিউনিফর্ম পদ্ধতিতে লেখা এই অংশ রয়েছে।   আরও দেখুন   ব্যাবিলন  সিপার  নিকট প্রাচ্যের প্রচীন নগরসমূহ  ব্যাবিলনিয়দের জ্যোতির্বিদ্যা   তথ্যসূত্র   Notes   Kerrigan, 2009. The Ancients in Their Own Words, Michael Kerrigan, Fall River Press, Amber Books Ltd, c 2009. (hardcover. )   বহিঃসংযোগ   Tablet photo, and graphic of map with names   The Story of Geographical Discovery; Chapter 1, The World as Known to the Ancients, gutenberg.com;   Black and White photo, (1.5X)  বিষয়শ্রেণী:নিকট প্রাচ্যের প্রচীন মানচিত্রসমূহ বিষয়শ্রেণী:খ্রিষ্টপূর্ব ৬ষ্ঠ শতক বিষয়শ্রেণী:খ্রিষ্টপূর্ব ৬ষ্ঠ শতকের কাজ বিষয়শ্রেণী:মৃত্তিকা ফলক বিষয়শ্রেণী:ব্যাবিলনিয় বিষয়শ্রেণী:ব্রিটিশ মিউজিয়ামের মধ্যপ্রাচ্যের দ্রব্যসমূহ
উইল স্কট ম্যাগনে (; জন্ম: ১০ জুন ১৯৯৮; উইল ম্যাগনে নামে সুপরিচিত) হলেন একজন অস্ট্রেলীয় পেশাদার বাস্কেটবল খেলোয়াড়, যিনি বর্তমানে অস্ট্রেলীয় বাস্কেটবল দল তাসমানিয়া জ্যাকজাম্পার্সের হয়ে খেলেন। তিনি বিভিন্ন আন্তর্জাতিক প্রতিযোগিতায় বাস্কেটবল খেলায় অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০১৬ সালে বাস্কেটবলে অভিষেক করা ম্যাগনে অস্ট্রেলিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন উইল স্কট ম্যাগনে ১৯৯৮ সালের ১০ই জুন তারিখে অস্ট্রেলিয়ার কুইন্সল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ম্যাগনে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের পুরুষদের প্রতিযোগিতায় অস্ট্রেলিয়ার প্রতিনিধি হিসেবে অংশগ্রহণ করেছিলেন। প্রতিযোগিতায় অস্ট্রেলিয়ার হয়ে সর্বমোট ৪ ম্যাচে ৬টি স্টিল এবং ২টি ব্লকের পাশাপাশি ৭ পয়েন্ট অর্জন করেছেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ বাস্কেটবল খেলোয়াড় বিষয়শ্রেণী:অস্ট্রেলিয়ার অলিম্পিক বাস্কেটবল খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের বাস্কেটবল খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
যুব এশীয় খেলা বা যুব এশিয়ান গেমস (ইংরেজিতে এশিয়ান ইয়ুথ গেমস, ইংরেজি সংক্ষেপ এওয়াইজি বা AYG) হল একটি বহু-ক্রীড়া অনুষ্ঠান যাতে এশিয়ার যুব ক্রীড়াবিদরা প্রতিদ্বন্দ্বিতা করে থাকে। এ খেলা এশিয়া অলিম্পিক কাউন্সিল চার বছর পর পর আয়োজন করে। এটি এশিয়ান গেমসের পর এশিয়ার দ্বিতীয় বৃহত্তম ক্রীড়া আসর।  এশীয় যুব খেলার ইতিহাসে তিনটি দেশ এর আয়োজন করেছে, যাতে ৪৫টি দেশ অংশগ্রহণ করেছে। প্রথম খেলা সিঙ্গাপুরে আয়োজিত হয়েছিল। সর্বশেষ খেলা ২০১৩ সালে চীনের নানজিংয়ে আয়োজিত হয় এবং আগামী খেলা ইন্দোনেশিয়াতে ২০২১ সালে অনুষ্ঠিত হবে।   আসরের তালিকা   সংস্করণবছরজাতীপ্রতিযোগীক্রীড়াইভেন্টসূত্র I২০০৯সিঙ্গাপুর প্রধানমন্ত্রী লি সিয়েন লুং ২৯ জুন ৭ জুলাই৪৩১,২৩৭৯৯০ II২০১৩নানজিং ভাইস প্রিমিয়ার লিউ ইয়ানডং ১৬ আগস্ট ২৪ আগস্ট৪৫২,৪০৪১৬১২২২০১৭Originally awarded to Hambantota, then awarded to Jakarta, cancelled by Olympic Council of Asia (OCA) III২০২১সুরাবায়া ভবিষ্যৎ আসর  IV২০২৫ জার্কাতা-পালেম্বং ২০১৮ নির্বাচনভবিষ্যৎ আসর   ক্রীড়া  এশীয় যুব খেলায় অফিসিয়ালিভাবে এ পর্যন্ত ১৯টি ক্রীড়ায় প্রতিযোগিতা হয়েছে।   ক্রীড়া  বছর ৩×৩ বাস্কেটবল  সকল অ্যাথলেটিকস  সকল ব্যাডমিন্টন  ২০১৩ থেকে বীচ ভলিবল  শুধুমাত্র ২০০৯ বোলিং  শুধুমাত্র ২০০৯ ডাইভিং  সকল অসিচালনা   ২০১৩ থেকে ফুটবল  সকল গলফ   ২০১৩ থেকে হ্যান্ডবল   ২০১৩ থেকে ক্রীড়া  বছর জুডো   ২০১৩ থেকে রাগবি সেভেন্স   ২০১৩ থেকে সেইলিং  শুধুমাত্র ২০০৯ শ্যুটিং  সকল স্কোয়াশ   ২০১৩ থেকে সাঁতার  সকল টেবিল টেনিস  সকল তায়কোয়ান্দো   ২০১৩ থেকে টেনিস   ২০১৩ থেকে ভারোত্তোলন   ২০১৩ থেকে   পদক অর্জন   তথ্যসূত্র  বিষয়শ্রেণী:এশিয়া অলিম্পিক কাউন্সিল বিষয়শ্রেণী:যুব বহু-ক্রীড়া প্রতিযোগিতা বিষয়শ্রেণী:২০০৯-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:এশিয়ার বহু-ক্রীড়া প্রতিযোগিতা বিষয়শ্রেণী:এশীয় আন্তর্জাতিক ক্রীড়া প্রতিযোগিতা
মারিয়া সাকারি (; জন্ম ২৫ জুলাই ১৯৯৫) একজন গ্রিক পেশাদার টেনিস খেলোয়াড়। ডব্লিউটিএ র্যাংকিংয়ে তিনি তার সেরা স্থান ৩ নম্বর। ২০২২ সালের ২১ মার্চ তিনি এই র্যাংকিং অর্জন করেন। এটি তাকে স্টেফানোস সিসিপাসের পাশাপাশি গ্রিসের সর্বোচ্চ স্থানাধিকারী খেলোয়াড়ে পরিণত করে। তার ক্যারিয়ারের সেরা দ্বৈত র্যাঙ্কিং হল বিশ্বে ১৬৯ নম্বর, যা অর্জিত হয় ২০১৯ সালের ৯ সেপ্টেম্বর।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের টেনিস খেলোয়াড়
মুনশী মোহাম্মদ মেহেরুল্লাহ (জন্ম: ২৬ ডিসেম্বর ১৮৬১ - মৃত্যু: ৭ মে ১৯০৭) ব্রিটিশ ভারতের বাঙালি ইসলাম প্রচারক, তুলনামূলক ধর্মতাত্ত্বিক ও ব্যবসায়ী ছিলেন। মেহেরুল্লাহর আনুষ্ঠানিক লেখাপড়া কতটুকু ছিল সে সম্পর্কে স্পষ্ট ধারণা পাওয়া যায় না, তবে তাঁর লেখা প্রতিটি বই এতই পান্ডিত্যপূর্ণ ও সুলিখিত যে,বিজ্ঞ পাঠকমাত্রকেই তা অভিভূত করে ফেলে। তার তীক্ষ্ণবুদ্ধি এবং প্রত্যুৎপন্নমতিত্বের সাহায্যে তৎকালীন উচ্চ শিক্ষিত এবং সরকারি মদদপুষ্ট খ্রিষ্টান পাদ্রিদের ধর্ম প্রচারের গতিকে বিঘ্নিত করেছিলেন। তিনি ইসলাম ধর্ম সহ বিভিন্ন ধর্ম বিষয়ক গ্রন্থ রচনা করেছেন। ১৮৯১ সালে লেখক মীর্জা মুহাম্মদ ইউসুফ আলি তার বই ‘দুগ্ধ-সরোবর’-এর ভূমিকায় মুন্সী মেহেরুল্লাহকে বঙ্গবন্ধু হিসেবে আখ্যায়িত করেন।   জন্ম ও শৈশব  মেহেরুল্লাহ ১৮৬১ সালে যশোরের চুড়ামনকাটির ছাতিয়ানতলা গ্রামে জন্মগ্রহণ করেন। যশোর শহরে সামান্য দর্জিগিরি করে জীবকা নির্বাহ করতেন। এ সময় খ্রিষ্টান পাদ্রিরা ইসলাম ধর্ম বিরোধী প্রচারে এবং ইসলামের কুৎসা রটনায় তৎপর ছিল। মুন্সী জমির উদ্দিন নামে এক মুসলমান, পাদ্রিদের প্ররোচনায় পড়ে খ্রিষ্টানধর্ম গ্রহণ করে এলাহাবাদের ডিভিনিটি কলেজের উচ্চতর ডিগ্রি নিয়ে তিনি রেভারেন্ড জন জমির উদ্দিন নাম ধারণ করেন। পাদ্রি জমির উদ্দিন ইসলাম ও কোরআনের বিরুদ্ধে লিখতে শুরু করেন। তখন মুনশী মেহেরুল্লাহ সাথে এক বিতর্কে তিনি পরাজিত হয়ে পুনরায় ইসলাম ধর্ম গ্রহণ করেন। বঙ্গভঙ্গ আন্দোলনের সময় তিনি নিরপেক্ষ থাকেন।মুসলিম বাংলার মনীষা তিনি ১৯০৭ সালে মাত্র ৪৭ বছর বয়সে মৃত্যুবরণ করেন। ইংরেজরা এক সভায় ভারতবর্ষের মানুষকে বলতেছিলো তোমাদের দেশের মানুষ-বাটু,লম্বা,খাটো,বড়,কালো,ধলো কেন। আর আমাদের দেশে সব সাদা। ইংরেজদের কথার উওরে তিনি বলেনঃ "শুওরক্য বাচ্ছা এক কিছিম হ্যায়- টাট্টু ক্যা বাচ্ছা হ্যারেক রকম হ্যায়"   বই  মুনশি মেহেরুল্লাহ তার তাবলিগি মিশনের সহায়ক হিসেবে যে সব বই লিখেছেন তা হল:  খৃষ্টীয় ধর্মের অসারতা  মেহেরুল ইসলাম বিধবা গঞ্জনা হিন্দু ধর্ম রহস্য বা দেবলীলা (১৯০৮)  রদ্দে খৃষ্টান ও দলিলুল ইসলাম  পান্দেনামা জওয়াবে নাসারা।  মৃত্যুর পর ১৯০৯ সালে তৎকালীন সরকার তাঁর বিধবা গঞ্জনা ও হিন্দু ধর্ম রহস্য বই দুটি বাজেয়াপ্ত করে।  বর্তমানে সুহৃদ প্রকাশন (৪৫, বাংলাবাজার, ঢাকা) হতে দু'খণ্ডে মুন্সী মেহেরউল্লা রচনাবলী প্রকাশিত হয়েছে। এছাড়াও মুন্সী মেহের উল্লাহ রিসার্চ একাডেমি হতেও তার রচনাবলী প্রকাশিত হয়েছে।   ইসলামিক কাজসমূহ  বিপুলভাবে ইসলামিক প্ৰচারকাজ চালান। এক ঈদগাহে হানাফি ও অন্যান্য মাজহাবের বিরোধ নিরসনে উদ্যোগী হোন। এছাড়া পাদ্ৰিদের অপপ্ৰচার থামাতে মাঠে নামেন।   তথ্যসূত্র   শতাব্দীর দর্পন, ফজলুর রহমান, পৃষ্ঠা ৫২, প্রকাশ ১৯৯৫।  বিষয়শ্রেণী:বাঙালি মুসলিম বিষয়শ্রেণী:১৮৬১-এ জন্ম বিষয়শ্রেণী:খুলনা বিভাগের ইসলামি ব্যক্তিত্ব বিষয়শ্রেণী:১৯০৭-এ মৃত্যু বিষয়শ্রেণী:১৯শ শতাব্দীর বাঙালি বিষয়শ্রেণী:যশোর জেলার ব্যক্তি বিষয়শ্রেণী:ঝিনাইদহ জেলার ব্যক্তি বিষয়শ্রেণী:বাঙালি আলেম
রাহুল রায় আসাম রাজ্যের একজন ভারতীয় রাজনীতিবিদ। তিনি আলগাপুরের আসাম বিধানসভার প্রাক্তন সদস্য। তিনি ২০০৬'থেকে ২০১১ সাল পর্যন্ত দায়িত্ব পালন করেন  তিনি ভারতীয় জাতীয় কংগ্রেসের একজন প্রাক্তন সদস্য কিন্তু বর্তমানে স্বতন্ত্র।  তিনি ২০১১ সালে আলগাপুরে এবং ২০১৬ সালে পুনরায় নির্বাচন করার চেষ্টা করেছিলেন। ২০২১ সালে তিনি ব্যর্থভাবে উদরবন্ড আসন চেয়েছিলেন,  কিন্তু নির্বাচনে সবচেয়ে ধনী প্রার্থী ছিলেন।  তিনি প্রাক্তন মন্ত্রী গৌতম রায়ের ছেলে, আসাম বিধানসভার প্রাক্তন সদস্য মন্দিরা রায়ের ছেলে, আসাম বিধানসভার প্রাক্তন সদস্য সন্তোষ কুমার রায়ের নাতি এবং ডেইজি রায়কে বিয়ে করেছেন যিনি ২০২১ সালে আলগাপুর আসনের জন্য স্বতন্ত্র প্রার্থী ছিলেন।    তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:হাইলাকান্দি জেলার ব্যক্তি বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
দয়া (সংস্কৃত: दया) হল সংস্কৃত শব্দ যাকে সাধারণত "সমবেদনা" বা "সহানুভূতি" হিসাবে অনুবাদ করা হয়।Daya, Definition - What does Daya mean?, yogapedia.com (ইংরেজি ভাষায়)Stuart Sovatsky (1998), Words from the Soul: Time East/West Spirituality and Psychotherapeutic Narrative, State University of New York, , page 21 এটি মূল শব্দ 'দা' থেকে উদ্ভূত, যার অর্থ "উপহার" এবং এটি হিন্দুধর্ম ও শিখধর্মের ধারণা যেখানে অন্যদের দুঃখের জন্য সহানুভূতি অনুভূত হয়। যোগ ও হিন্দু ঐতিহ্যে দয়া ১০টি যমের মধ্যে একটি।SV Bharti (2001), Yoga Sutras of Patanjali: With the Exposition of Vyasa, Motilal Banarsidas, , Appendix I, pages 672-680 আলোচনা পদ্মপুরাণ দয়াকে প্রচেষ্টা চালিয়ে অন্যের দুঃখ ও অসুবিধা প্রশমিত করার পুণ্যময় আকাঙ্ক্ষা হিসেবে সংজ্ঞায়িত করেছে।S. Parmeshwaranand, Encyclopaedic Dictionary of The Dharmasastra, , pp 369–370 মৎস্য পুরাণ দয়াকে এমন মূল্য হিসাবে বর্ণনা করে যা সমস্ত জীবকে নিজের মতো করে, অন্য জীবের কল্যাণ ও মঙ্গল কামনা করে।Matsya Purana, 52.8 and 143.31 through 332 মৎস্য পুরাণ দাবি করে, দয়া হল সুখী হওয়ার জন্য প্রয়োজনীয় পথগুলির মধ্যে একটি। একাদশী তত্ত্বংEkadashi Tattvam, Raghunandana Bhattacharya, Smriti, Calcutta/London (1816) যুক্তি দেয় যে দয়া হল সেই অবস্থা যখন কেউ সমস্ত জীবকে নিজের নিজের অংশ এবং প্রত্যেকের দুঃখকে নিজের দুঃখ হিসাবে দেখে। মহাভারতে, সমস্ত প্রাণীর প্রতি করুণা ও সহানুভূতির জন্য যুধিষ্ঠিরকে ইন্দ্র প্রশংসা করেছেন।W. Doniger, The Hindus: An Alternative History, Oxford University Press, , page 270 তুলসীদাস দয়া এর সাথে অহংকারের বৈপরীত্য করেছেন, দাবি করেছেন যে সমবেদনা ধর্মীয় জীবনের উৎস, যেখানে অহংকার পাপের উৎস।  হিন্দুধর্মে দয়া ও কৃপা এক নয়, বা ভুক্তভোগীর জন্য দুঃখবোধ করা নয়, কারণ এটিকে সংবেদন করা হয়; দয়া হল একজনের নিজের ও অন্যের দুঃখকে স্বীকৃতি দেওয়া যাতে সক্রিয়ভাবে সেই দুঃখকষ্টকে উপশম করা যায়। দয়া হল অহিংসের ভিত্তি, হিন্দু দর্শনের মূল গুণ এবং দৈনন্দিন বিশ্বাস ও অনুশীলনের নিবন্ধ।Aloysius Michael (1979), Radhakrishnan on Hindu Moral Life and Action, South Asia Books, , pp 67–68Lisa Kemmerer and Anthony Nocella (2011), Call to Compassion, Lantern Books New York, , pp 31–32  দয়ার দুটি রূপ- একটি তাদের জন্য যারা কষ্ট করে যদিও তারা কিছু ভুল করেনি, এবং অন্যটি তাদের জন্য যারা কষ্ট করে কারণ তারা কিছু ভুল করেছে। পরম দয়া উভয়ের ক্ষেত্রেই প্রযোজ্য, যখন আপেক্ষিক সমবেদনা পূর্বের এবং পরেরটির মধ্যে পার্থক্যকে সম্বোধন করে। পরেরটির উদাহরণের মধ্যে রয়েছে যারা দোষ স্বীকার করে বা হত্যার মতো অপরাধে দোষী সাব্যস্ত হয়; এই ক্ষেত্রে, দয়ার গুণ বিচারের গুণের সাথে ভারসাম্যপূর্ণ হওয়া উচিত।Anandita Balslev and Dirk Evers (Editors), Compassion in the World's Religions: Envisioning Human Solidarity (Religionswissenschaft: Forschung und Wissenschaft), , LIT Verlag (2009), see Chapter 4, Compassion: Etymology, Rituals, Anecdotes from the Hindu Tradition  তথ্যসূত্র  বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা